Ministrstvo za izobraževanje, znanost in šport

e-naslov: https://www.gov.si/drzavni-organi/ministrstva/ministrstvo-za-izobrazevanje-znanost-in-sport/

**VPIS V SREDNJO ŠOLO**

Vsako leto, predvidoma v januarju, na ministrstvu, pristojnem za izobraževanje, pripravimo in objavimo razpis za vpis novincev v srednje šole in dijaške domove. V skladu z vsakoletnim rokovnikom se kandidati do določenega roka prijavijo za vpis na šolo oziroma v izbrani izobraževalni program.

**KAZALO**

* [Postopek prijave za vpis v srednjo šolo](https://www.gov.si/teme/vpis-v-srednjo-solo/#e52549)
* [Vpis za šolsko leto 2020/2021](https://www.gov.si/teme/vpis-v-srednjo-solo/#e45273)
* [Učna mesta](https://www.gov.si/teme/vpis-v-srednjo-solo/#e57041)
* [Rokovniki](https://www.gov.si/teme/vpis-v-srednjo-solo/#e45272)
* [Gradiva s posveta za svetovalne delavce osnovnih in srednjih šol, od 20. 1. 2020 do 22. 1. 2020](https://www.gov.si/teme/vpis-v-srednjo-solo/#e56370)
* [Šolska dokumentacija](https://www.gov.si/teme/vpis-v-srednjo-solo/#e57255)
* [Povezane storitve](https://www.gov.si/teme/vpis-v-srednjo-solo/#e57247)
* [Razpisi za vpis po šolskih letih](https://www.gov.si/teme/vpis-v-srednjo-solo/#e57691)
* [Zakonodaja](https://www.gov.si/teme/vpis-v-srednjo-solo/#e354)
* [Seznam srednjih šol](https://www.gov.si/teme/vpis-v-srednjo-solo/#e453)
* [Moja izbira](https://www.gov.si/teme/vpis-v-srednjo-solo/#e443)
* [Arhiv razpisov za vpis v srednje šole](https://www.gov.si/teme/vpis-v-srednjo-solo/#e40250)

**Vse kandidate,** ki se prijavljajo za vpis v srednje šole za prihodnje šolsko leto **2020/2021 obveščamo,** da bodo srednje šole, ki **še niso izvedle preizkusov nadarjenosti,** ki so pogoj za vpis v nekatere srednješolske izobraževalne programe, v katere se želijo prijaviti devetošolci, ali razgovorov z devetošolci, ki se **prijavljajo za vpis v športne oddelke** Gimnazije, te aktivnosti **izvedle po izteku ukrepa** začasnega prenehanja vzgojno - izobraževalne dejavnosti.

Prav tako bo prvotno postavljen **rok za prijavo za vpis v srednje šole za prihodnje šolsko leto (to je 2. 4. 2020) prestavljen.**

Tistim devetošolcem, ki ste morda prijavnico za vpis že poslali na izbrano srednjo šolo, naj povemo, da bodo seveda že poslane prijavnice sprejete in upoštevane, sicer pa je **rok za prijavo**, ki je določen z rokovnikom, kot rečeno, **prestavljen** in **bo sporočen naknadno**, ko se bodo učenci vrnili v šolske klopi.

1. Vpis v srednješolske programe **BREZ OMEJITVE** VPISA:

Kandidati, ki se prijavijo na šolo oziroma **v program brez omejitve** vpisa, se po zaključku osnovnošolskega izobraževanja ob predložitvi izvirnikov spričeval **tudi vpišejo.**

2. Vpis v srednješolske programe **Z OMEJENIM VPISOM:**

Kandidati, ki pa se prijavijo na šolo oziroma **v program z omejitvijo vpisa,** pa **sodelujejo v izbirnem postopku**, v katerem šole kandidate na podlagi meril za izbiro v primeru omejitve vpisa izbirajo **v dveh krogih.**

**V prvem krogu** izberejo kandidate **za 90 % razpisanih mest**. Kandidati, ki niso bili izbrani na šoli, na katero so oddali prijavo, se lahko **v drugem krogu prijavijo na preostalih 10 % vpisnih mest** na šolah z omejenim vpisom ali na prosta vpisna mesta na šolah, ki nimajo dovolj prijavljenih kandidatov.

Pri izbiri poklicne smeri je učencem lahko **v pomoč tudi seznam deficitarnih poklicev**, ki ga vsako leto objavi **Javni štipendijski, razvojni, invalidski in preživninski sklad Republike Slovenije.** Gre za poklice, za katere je na trgu dela manj delavcev (PREMALO), kot jih potrebujejo delodajalci. Zanje so razpisane **štipendije,** ki so dijakom lahko v pomoč v času šolanja.

**Javni razpis za dodelitev štipendij za deficitarne poklice za šolsko leto 2020/2021 (292. javni razpis)**

**Razpisna dokumentacija:**

* [Razpis](http://www.sklad-kadri.si/fileadmin/dokumenti/Razpisi/292JR-deficitarne/292._JR_SDP_2020-2021_koncna_verzija.pdf)
* Vloga (bo objavljena 15. 6. 2020)

**Pravne podlage:**

* [Zakon o štipendiranju](http://www.pisrs.si/Pis.web/pregledPredpisa?id=ZAKO6571) (Uradni list RS, št. 56/13, 99/13 - ZUPJS-C, 8/16, 61/17 -ZUPŠ in 31/18)
* [Politika štipendiranja](http://www.sklad-kadri.si/fileadmin/dokumenti/Razpisi/292JR-deficitarne/Politika_stipendiranja_2020-2024.pdf) (2020–2024)

**E:** deficitarne[[@]]sklad-kadri.si

**T:**01 43 41 536

**Uradne ure:**
ponedeljek, sreda in petek: od 9. do 12. ure,
sreda tudi od 14. do 16. ure.

**Poslovni čas:**
ponedeljek, torek, četrtek: od 9. do 15. ure,
sreda: od 9. do 16. ure,
petek: od 9. do 14. ure.

**Štipendije za deficitarne poklice** so namenjene dijakom, ki se izobražujejo za poklice, za katere **na trgu dela ni dovolj kadra glede na potrebe delodajalcev.**

**Vlogo bo možno oddati od 15. 6. 2020 do 25. 9. 2020.**

**Polni naziv razpisa:** Javni razpis za dodelitev štipendij za deficitarne poklice za šolsko leto 2020/2021 (292. javni razpis)

**Objava razpisa:**30.1.2020 na spletni strani sklada in na portalu e-Uprava

**Rok prijave:** od **15. 6. 2020 do vključno 25. 9. 2020**. Vloge, oddane pred začetkom roka/po zaključku roka za prijavo, bodo zavržene.

 **Pogoji za pridobitev štipendije:** Vlagatelj mora biti prvič vpisan v 1. letnik enega od izobraževalnih programov ter izpolnjevati druge razpisne pogoje.

**Višina štipendije:** mesečno **102,40 EUR.**

**Izplačilo štipendij:** do 15. dne v mesecu za pretekli mesec

**Priloge k podpisani vlogi:**

* v celoti izpolnjen in podpisan obrazec Vloga za dodelitev štipendije za deficitarne poklice v šolskem letu 2020/2021 in
* fotokopija spričevala zaključnega razreda šolskega leta 2019/2020; če vlagatelj v šolskem letu 2019/2020 ni zaključil predhodnega izobraževanja, mora priložiti fotokopijo spričevala zadnjega zaključnega razreda, ki ga je opravil v preteklih letih, in ustrezno potrdilo o statusu po 12. členu ZŠtip-1, če vlagatelj ni državljan RS (npr. kopija dovoljenja za prebivanje »rezidenta za daljši čas«).

Način oddaje vlog: Vloga se vloži na naslov Javnega štipendijskega, razvojnega, invalidskega in preživninskega sklada Republike Slovenije, Dunajska 20, 1000 Ljubljana, s pripisom:

»za 292. JR ŠDP« **od 15. 6. 2020 do vključno 25. 9. 2020**.
 **Izbirni postopek:**

Vlagatelji, katerih vloge bodo izpolnjevale pogoje javnega razpisa, bodo za dosego zastavljenega cilja tega javnega razpisa (tj. dodelitev 1000 štipendij) izbrani po naslednjih merilih:

* višja povprečna ocena v zaključnem razredu osnovne šole/nižje poklicne šole,
* višja povprečna ocena izbirnih predmetov v zaključnem razredu osnovne šole oz. strokovnih predmetov v zaključnem razredu nižjega poklicnega izobraževanja.

**Letošnji nabor deficitarnih poklicev:**

* kamnosek,
* mehatronik operater,
* izdelovalec/izdelovalka kovinskih konstrukcij,
* inštalater/inštalaterka strojnih inštalacij,
* oblikovalec kovin orodjar/orodjarka,
* elektrikar/elektrikarka,
* avtokaroserist/avtokaroseristka,
* pek/pekarka,
* slaščičar/slaščičarka,
* mesar/mesarka,
* tapetnik/tapetničarka,
* mizar/mizarka,
* zidar/zidarka,
* tesar/tesarka,
* klepar-krovec/kleparka-krovka,
* izvajalec/izvajalka suhomontažne gradnje,
* slikopleskar-črkoslikar/slikopleskarka-črkoslikarka,
* pečar-polagalec keramičnih oblog/pečarka-polagalka keramičnih oblog,
* gozdar/gozdarka,
* dimnikar/dimnikarka,
* steklar/steklarka,
* tehnik/tehnica steklarstva.

**POMEMBNE INFORMACIJE:**

* prejemanje štipendije za deficitarne poklice ne vpliva na višino otroškega dodatka;
* ravno tako ne vpliva na višino plačila dohodnine;
* dijak lahko istočasno prejema državno štipendijo in štipendijo za deficitarne poklice;
* v primeru, da dijak ponavlja isti letnik oz. ne izpolnjuje pogojev za napredovanje v višji letnik, lahko štipendijsko razmerje miruje, vendar ne več kot eno leto;
* v zaključnem letniku izobraževanja je zadnje izplačilo štipendije za mesec junij.

Javni štipendijski, razvojni, invalidski in preživninski sklad Republike Slovenije.